আৰ্জেটিনাত চলি থকা যুৱ অলিম্পিকত স্বৰ্ণ পদকেৰে ইতিহাস গঢ়িলে মিজোৰামৰ ১৫ বছৰীয়া ভাৰোত্তোলক জেৰেমি লালৰিনুংগাই । প্ৰতিযোগিতাখনৰ ৬২ কিলোগ্ৰাম শাখাত জেৰেমিয়ে স্বৰ্ণ পদক জয় কৰাৰ পাছতে ভাৰতে যুৱ অলিম্পিকৰ ইতিহাসত প্ৰথমটো স্বৰ্ণ পদক অৰ্জন কৰিবলৈ সক্ষম হয়।
উল্লেখযোগ্য যে জেৰেমিৰ এই সাফল্যৰ পূৰ্বে কোনো ভাৰতীয় খেলুৱৈয়ে যুৱ অলিম্পিকত স্বৰ্ণ পদক অৰ্জন কৰিব পৰা নাছিল।
সোমবাৰে নিশা অনুষ্ঠিত হোৱা খেলত জেৰেমীয়ে মুঠ ২৭৪ কিলোগ্ৰাম ভাৰ দাঙি এই কৃতিত্বৰ অধিকাৰী হয়। জেৰেমীৰ স্বৰ্ণ পদকৰ সৈতে যুৱ অলিম্পিক ২০১৮ত ভাৰতৰ মুঠ পদকৰ সংখ্যা ৪টালৈ বৃদ্ধি হৈছে।
আইজলৰ ১৫ বছৰীয়া এইগৰাকী প্ৰতিভাৱান খেলুৱৈয়ে বিশ্ব যুৱ ভাৰোত্তোলন প্ৰতিযোগিতাতো ৰূপৰ পদক অৰ্জন কৰিবলৈ সক্ষম হৈছিল। আনহাতে এইবছৰৰে আৰম্ভণিতে অনুষ্ঠিত হোৱা এছিয়ান চেম্পিয়নশ্বিপতো যুৱ শাখাত ৰূপ আৰু জুনিয়ৰ শাখাত ব্ৰঞ্জ পদক লাভ কৰিছিল।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
